Jäsenyhdistyksen säännöt

*Tämä on valmis, tarkistettu, yhdistyslain mukainen pohja perustettavan jäsenyhdistyksen sääntöjen laatimiseksi*

SUOMEN KIRKKOMUSIIKKILIITON JÄSENYHDISTYKSEN SÄÄNNÖT  
  
1 § NIMI JA KOTIPAIKKA  
  
Yhdistyksen nimi on \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ry  
  
ja sen kotipaikka on \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kunta/kaupunki.  
  
Yhdistys kuuluu jäsenenä\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
kirkkomusiikkipiiriin.  
  
2 § YHDISTYKSEN TARKOITUS  
  
Yhdistyksen tarkoituksena on kehittää ja ylläpitää evankelis-luterilaisen seurakunnan jumalanpalvelukseen ja muuhun toimintaan soveltuvaa hengellistä musiikkia ja edistää paikkakunnan kirkkomusiikkitoimintaa.  
  
Tarkoituksensa toteuttamiseksi yhdistys  
  
1) järjestää laulu- ja soittoharjoituksia sekä musiikkitilaisuuksia,  
  
2) hoitaa yhteyksiä musiikki- ja muihin järjestöihin muilla vastaavilla tavoilla.  
  
Toimintansa tukemiseksi yhdistys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  
  
3 § JÄSENET  
  
Yhdistyksen jäseniksi voivat päästä henkilöt, jotka johtokunta hyväksyy.  
  
4 § KUNNIAJÄSENET  
  
Kunniajäseniksi jäsenyhdistys voi kutsua sen toimintaa edistäneitä ja kirkkomusiikkityössä ansioituneita henkilöitä. Ehdotus kunniajäseniksi kutsumisesta on tehtävä johtokunnalle, joka esittää sen yhdistyksen kokouksen päätettäväksi.  
  
Kunniajäsenet ovat vapautetut jäsenmaksun maksamisesta.  
  
5 § JÄSENMAKSUT  
  
Yhdistyksen syyskokous päättää jäsenmaksuista.  
  
6 § JÄSENYYDESTÄ EROAMINEN  
  
Jäsenellä on oikeus erota yhdistyksestä yhdistyslain 13 §:n tarkoittamalla tavalla.  
  
7 § JÄSENYYDESTÄ EROTTAMINEN  
  
Yhdistyksen kokous voi erottaa jäsenen, joka ei täytä sääntöjen määräämiä velvollisuuksia tai muutoin toimii yhdistyksen tarkoituksen vastaisesti.  
  
8 § JOHTOKUNTA  
  
Yhdistyksen hallituksena on johtokunta, johon kuuluvat puheenjohtaja, neljä varsinaista jäsentä, 1-3 musiikillista johtajaa ja 0-3 varajohtajaa, sekä kolme varajäsentä, jotka syyskokous valitsee kalenterivuodeksi kerrallaan.  
  
Johtokunta valitsee keskuudestaan varapuheenjohtajan sekä ottaa sihteerin, rahastonhoitajan ja muut tarvittavat toimihenkilöt.  
  
Johtokunta kokoontuu puheenjohtajan ja estyneenä ollessa varapuheenjohtajan kutsusta tai jos vähintään neljä jäsentä sitä haluaa.  
  
Johtokunta on päätösvaltainen, kun puheenjohtaja tai varapuheenjohtaja ja vähintään kolme jäsentä on läsnä.  
  
Päätökset tehdään yksinkertaisella ääntenenemmistöllä. Äänten mennessä tasan ratkaisee puheenjohtajan kannattama mielipide.  
  
9 § JOHTOKUNNAN TEHTÄVÄT  
  
Johtokunta  
  
- valitsee yhteistyössä musiikillisten johtajien kanssa ohjelmistoon otettavat ja esitettävät teokset,  
  
- pitää jäsenluetteloa,  
  
- huolehtii arkiston ja nuotiston hoidosta,  
  
- vastaa taloudenhoidosta ja toimintasuunnitelman täytäntöönpanosta,  
  
- laatii toimintakertomuksen ja tilinpäätöksen toimintakaudeltaan,  
  
- laatii toimintasuunnitelma- ja talousarvioehdotukset seuraavalle toimikaudelle,  
  
- saattaa tekemänsä päätökset ja suunnitelmat jäsenten tietoon,  
  
- suorittaa sille yhdistyksen toiminnan tarkoituksen mukaan kuuluvat muut tehtävät.  
  
10 § YHDISTYKSEN KOKOUKSET  
  
Yhdistyksen kokoukset ovat syyskokous ja kevätkokous sekä tarvittaessa ylimääräinen kokous.  
  
Syyskokous pidetään viimeistään lokakuussa ja kevätkokous viimeistään helmikuussa. Ylimääräinen kokous pidetään yhdistyksen tai johtokunnan niin päättäessä tai vähintään yksi kymmenesosa (1/10) äänioikeutetuista jäsenistä sitä johtokunnalta kirjallisesti vaatiessa erityisesti ilmoitettua asiaa varten.  
  
Kokouksista ilmoitetaan kirjallisesti kuusi vuorokautta ennen kokouspäivää.  
  
Yhdistyksen kokouksissa kullakin jäsenellä on yksi ääni. Päätökset tehdään yksinkertaisella äänten enemmistöllä ellei näissä säännöissä toisin määrätä. Äänten mennessä tasan tulee päätökseksi puheenjohtajan kannattama mielipide, vaaleissa ratkaisee arpa.  
  
11 § SYYSKOKOUKSESSA KÄSITELTÄVÄT ASIAT  
  
1. Yhdistyksen puheenjohtaja tai varapuheenjohtaja avaa kokouksen.  
  
2. Valitaan kokouksen puheenjohtaja, sihteeri, kaksi pöytäkirjan tarkastajaa sekä kaksi ääntenlaskijaa.  
  
3. Todetaan kokouksen laillisuus ja päätösvaltaisuus.  
  
4. Hyväksytään kokouksen työjärjestys.  
  
5. Valitaan johtokunnan puheenjohtaja, musiikilliset johtajat ja varajohtajat, neljä varsinaista ja kolme varajäsentä seuraavaksi kalenterivuodeksi.  
  
6. Valitaan kaksi tilintarkastajaa ja kaksi varatilintarkastajaa seuraavaksi kalenterivuodeksi.  
  
7. Valitaan edustajat ja varaedustajat seuraavan vuoden piirikokouksiin.  
  
8. Vahvistetaan seuraavan vuoden toimintasuunnitelma.  
  
9. Päätetään seuraavan vuoden jäsenmaksusta.  
  
10. Vahvistetaan seuraavan vuoden talousarvio.  
  
11. Käsitellään yhdistyksen jäsenten syyskokousta varten johtokunnalle ennen syyskuun loppua esittämät asiat.  
  
12. Johtokunnan esittämät muut asiat.  
  
13. Kokouksen päättäminen.  
  
12 § KEVÄTKOKOUKSESSA KÄSITELTÄVÄT ASIAT  
  
1. Yhdistyksen puheenjohtaja tai varapuheenjohtaja avaa kokouksen.  
  
2. Valitaan kokouksen puheenjohtaja, sihteeri, kaksi pöytäkirjan tarkastajaa sekä kaksiääntenlaskijaa.  
  
3. Todetaan kokouksen laillisuus ja päätösvaltaisuus.  
  
4. Hyväksytään kokouksen työlista.  
  
5. Käsitellään edellisen toimikauden toimintakertomus.  
  
6. Käsitellään edellisen toimikauden tilinpäätös ja tilintarkastajien lausunto.  
  
7. Päätetään tilinpäätöksen vahvistamisesta ja vastuuvapauden myöntämisestäjohtokunnalle ja tilivelvollisille.  
  
8. Käsitellään yhdistyksen jäsenten kevätkokousta varten johtokunnalle ennen tammikuun loppua esittämät asiat.  
  
9. Johtokunnan esittämät muut asiat.  
  
10. Kokouksen päättäminen.  
  
13 § NIMENKIRJOITTAJAT  
  
Yhdistyksen nimen kirjoittavat puheenjohtaja tai varapuheenjohtaja jompikumpi heistä yhdessä sihteerin tai rahastonhoitajan kanssa.  
  
14 § TOIMINTA- JA TILIKAUSI  
  
Yhdistyksen toiminta- ja tilikausi on kalenterivuosi. Tilinpäätös on annettava tilintarkastajille vähintään kaksi viikkoa ennen kevätkokousta.  
  
15 § LAHJAT JA TESTAMENTIT  
  
Yhdistyksellä on oikeus vastaanottaa lahjoja ja testamentteja.  
  
16 § SÄÄNTÖJEN MUUTTAMINEN TAI YHDISTYKSEN LAKKAUTTAMINEN  
  
Päätös näiden sääntöjen muuttamisesta tai yhdistyksen purkamisesta on tehtävä kahdessa peräkkäisessä vähintään yhden kuukauden väliajoin pidettävässä kokouksessa.  
  
Hyväksytyksi tuleminen edellyttää, vähintään ¾ annetuista äänistä kannattaa muutosta tai purkamista.  
  
17 § VAROJEN KÄYTTÖ YHDISTYKSEN PURKAUTUESSA  
  
Yhdistyksen purkautuessa käytetään yhdistyksen varat viimeisen kokouksen päätöksen mukaisesti kirkkomusiikin hyväksi.  
  
18 § MUUT MÄÄRÄYKSET  
  
Yhdistyksen toiminnassa noudatetaan muutoinkin voimassaolevia yhdistyslain sääntöjä.  
  
  
  
PÄÄTÖS  
Ennakkotarkastus on suoritettu.  
Oikeusministeriön yhdistysrekisteritoimistossa,  
toukokuun 20 päivänä 1991  
Apulaistoimistopäällikkö Riitta Lae